
Către






BIROUL PERMANENT AL






CAMEREI DEPUTAŢILOR


Vă înaintăm, alăturat, Raportul asupra propunerii legislative privind constituirea Fondului special pentru locuinţe sociale, trimisă comisiei noastre pentru dezbatere şi avizare în fond cu adresa nr. Plx.454 din 4 iunie 2007.
                     PREŞEDINTE,









SECRETAR, 

  
        RELU FENECHIU 







        SEREŞ DENEŞ
	[image: image2.png]ROMANIA





	  Parlamentul României   

 Camera Deputaţilor


COMISIA PENTRU ADMINISTRATIE 
PUBLICA, 
                  19.09.2007
amenajarea teritoriului
Si echilibru 
                 Nr.26/1730
ecologic
   
RAPORT

asupra propunerii legislative privind constituirea 
Fondului special pentru locuinţe sociale
Cu adresa nr. Pl.x.454 din 4 iunie 2007, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării în fond cu propunerea legislativă privind constituirea Fondului special pentru locuinţe sociale.
La întocmirea Raportului s-au avut în vedere:

· avizul favorabil al Consiliului Legislativ nr.204/20.02.2007;
· avizul negativ al Consiliului Economic şi Social nr.427/26.02.2007;
· punctul de vedere  negativ al Guvernului nr.638/16.03.2007. 

Iniţiativa legislativă are ca obiect de reglementare constituirea Fondului special pentru locuinţe sociale, în cadrul bugetelor locale ale unităţilor administrative, având destinaţia de a finanţa achiziţionarea de unităţi locative de pe piaţa imobiliară, în vederea atribuirii acestora, cu o chirie subvenţionată pentru:

· titularii contractelor de vânzare-cumpărare anulate sau de închiriere care sunt evacuaţi pe baza unor hotărâri judecătoreşti definitive şi irevocabile, ca urmare a restituirii imobilelor în care aceştia locuiau, şi care la data intrării în vigoare a prevederilor propuse, împliniseră vârsta de 70 de ani;

· persoanelor cu domiciliul legal în localitatea respectivă, care din motive independente de voinţa lor, au pierdut apartamentele în care locuiau, pentru neplata utilităţilor şi care la data intrării în vigoare a prevederilor propuse, împliniseră 70 de ani.

Comisia a examinat iniţiativa legislativă, avizele primite şi punctul de vedere al Guvernului şi propune Plenului Camerei Deputaţilor respingerea acesteia întrucât:

· în prezent există acte normative ale căror prevederi pot soluţiona şi cazuri de natura celor avute în vedere de iniţiator, respectiv Legea locuinţei nr.114/1996, republicată, cu modificările şi completările ulterioare, Ordonanţa de urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările şi completările ulterioare, Legea nr.116/2002 privind prevenirea şi combaterea marginalizării sociale, Legea nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989  şi Ordonanţa de urgenţă a Guvernului nr.68/2006 privind unele măsuri pentru dezvoltarea activităţii în domeniul construcţiei de locuinţe prin programe la nivel naţional.

· Prevederile actului normativ privind constituirea acestui Fond special pentru locuinţe sociale numai în cadrul bugetelor locale ale unităţilor administrative cu o populaţie de peste 100.000 de locuitori nu este fundamentată şi nici prevederile referitoare la vârsta de 70 de ani a potenţialilor beneficiari avuţi în vedere în cadrul propunerii legislative.  

Propunerea legislativă a fost respinsă de Senat în şedinţa din 30 mai 2007.


Propunerea legislativă a fost dezbătută şi avizată în fond, în procedură obişnuită, în şedinţa din 19 septembrie 2007.


Prin obiectul de reglementare şi conţinutul său, propunerea legislativă se încadrează în categoria legilor ordinare.

La lucrările Comisiei au fost prezenţi 24 deputaţi, din totalul de 29 membri ai Comisiei.

Raportul de respingere al Comisiei a fost adoptat cu 21 voturi pentru respingere, 2 voturi împotrivă şi o abţinere. 

Potrivit art.75 alineatele (1) şi (3) din Constituţia României, republicată şi art.92 din Regulamentul Camerei Deputaţilor, republicat, propunerea legislativă este de competenţa decizională a Camerei Deputaţilor.
                       PREŞEDINTE,









SECRETAR, 

  
          RELU FENECHIU
                                                                                 SEREŞ DENEŞ
Consilieri: Mona Georgeta Baban
Arh. Victor Cristea

